Ego Petrus, Dei gratia ecclesie beati Aniani decanus, et universum ejusdem ecclesie capitulum notum facimus presentibus et futuris quod ecclesia sancti Benedicti habet in territorio Berciaci duos solidos et IV denarios singulis annis in terra censuali, quos dominus abbas Arraudus et capitulum sancti Benedicti Martino, subdecano nostro, in vita sua habendos concessit, eo tenore quod de illis duobus solidis et IV denariis majori sancti Benedicti qui est Aurelianis tres solidos (sic) annuatim in festo beati Aniani hyemali persolvet. Quidquid autem in terra illa beati Benedicti que attinet ad censivam duorum solidorum et IVor denariorum, Deo annuente, poterit acquirere vel emendando perficere ad ecclesiam sancti Benedicti post ejus obitum sine omni calumnia revertetur, scilicet ne subdecanus aliquis, successor ejus, in terra illa quam prediximus possit reclamare aliquid, ad precem prefati subdecani predictam pactionem litteris nostris fecimus confirmari et chirographo roborari.